[{"text_idx": "#000006", "text": "\"Pildid na\u0308ituselt\" on vene \"Vo\u0303imsa ru\u0308hma\" helilooja Modest Mussorgski tuntumaid teoseid, mis kirjutatud 1874. aastal programmilise, 10-osalise klaverisu\u0308idina. Mussorgski sai inspiratsiooni so\u0303bra ja kunstniku Viktor Hartmanni na\u0308ituselt ning mo\u0303jukamad pildid maalis helilooja muusikasse. Karakteerne teos ent ei saanud helilooja eluajal tuntuks, selle ta\u0308hetund saabus alles siis, kui prantsuse helilooja Maurice Ravel lo\u0303i 1922. aastal sellele va\u0308a\u0308rika orkestratsiooni, mis to\u0303i veel enam esile vene muusika avarat hinge ning majesteetlikkust. Seda versiooni autor ise enam ei kuulnudki."}, {"text_idx": "#000007", "text": "Aastaku\u0308mnete va\u0308ltel on teos pakkunud indu ja vo\u0303imaldanud uusi aranz\u030ceeringuid ning interpretatsioone klassikalise kitarri, jazzkoosseisude, rock- ja metal-ba\u0308ndide to\u0303lgendusteni va\u0308lja."}, {"text_idx": "#000008", "text": "146 aastat teose loomisest hiljem on monumentaalne \"Pildid na\u0308ituselt\" taas leidnud uudse ko\u0303la, seekord eesti jazzpianisti Kristjan Randalu ning ameerika sopransaksofonisti Dave Liebmani na\u0308gemuse la\u0308bi."}, {"text_idx": "#000009", "text": "Kristjan Randalu so\u0303nul la\u0308htus ta teose uusloomisel ta\u0308ielikult partituurist ning ko\u0303igist kirjapandud detailidest. Ta oli originaalvarianti ku\u0308ll noorena harjutanud, kuid mitte kunagi kontserdil esitanud, nooti on ta aastaarvuna kirjutanud 1998, ent see eksemplar on enne juba kuulunud ta pianistist isale."}, {"text_idx": "#000010", "text": "Randalu meisterlik klaverima\u0308ng va\u0308a\u0308rtustab teose esialgse, klassikalisele pianismile rajatud versiooni ning pianisti enda so\u0303nul polnud tal tingimata vaja lammutada toimivat."}, {"text_idx": "#000011", "text": "\"Enda jaoks otsin ma sellistest ettevo\u0303tmistest uut ja veenvat tervikut. Kui la\u0308heneda klassikalisele materjalile nagu alternatiivsetele \"standarditele\" ja kasutada seda muusikat lihtsalt vormilise kestana - see ei ole enamasti minu jaoks toimiv. Tuntud algmaterjali kasutamine pakub muidugi palju juba olemasolevaid seoseid kuulajale, aga uus tervik peab toimima ka ilma igasugust tausta teadmata. Kellegi teise muusikalise materjaliga seostudes pu\u0308u\u0308an leida enda jaoks neid punkte, mis mind mingil viisil intrigeerivad ja huvi pakuvad. Nendest saab kinni vo\u0303tta ja midagi arendada."}, {"text_idx": "#000013", "text": "Kui ko\u0303rvutada originaaliga, siis vahest ma\u0308rgatavaim erinevus seisneb selles, et Randalu ja Liebmani \"to\u0303lkes\" ei ole a\u0308ratuntav vene klassikalise muusika helikeel. Kui, siis ehk pa\u0308ris lo\u0303pus, kus uhkeldav ja vo\u0303imas lo\u0303pulugu avab kogu oma hiilguses Kiievi va\u0308ravad... (\"The Heroic Gate\")"}, {"text_idx": "#000014", "text": "Ko\u0303rvalteema \"Promenade'i\" (\"Jalutuska\u0308ik\") variatsioone on po\u0303nev ja\u0308lgida ning tehniliselt kro\u0303bedate lugude (\"Gnomus\", \"Baba-Yaga\", \"Ballet of the Unhatched Chickens\") vahel on need kenaks, rahustavaks hingeto\u0303mbeks."}, {"text_idx": "#000016", "text": "Liebmani sopransaksofoni helid annavad edasi karakteersust, lisades spetsiifilist ko\u0303lapilti, toetades Randalu seadeid, ent ometi on \"kogu orkester\" siin duos ikkagi Randalu. Ses suhtes on Randalu haaranud julgelt ohjad ning juhib seda laeva kui su\u0308di, selge silmavaatega kapten, samas kui va\u0308a\u0308rikas eas Liebman on rohkem nagu puhkusele suunduv laevandusest ko\u0303ike teadev o\u0303petaja, kes noorema kolleegiga aeg-ajalt juttu ajab, tema tegevusi ja otsuseid hoolega pealt ja\u0308lgides. Aeg-ajalt ehk midagi soovitades."}, {"text_idx": "#000017", "text": "No\u0303nda juhendas Liebman ka Kristjanit Stuttgarti o\u0303pinguaastate ajal, kui koos sealses saateansamblis ma\u0308ngiti, samuti oli maailmaklassi jazzmuusik pianisti o\u0303petaja hiljem, The Mannhattan School Of Music koolis. Sealt see koosto\u0308o\u0308 algas, ning paarku\u0308mmend aastat kestnud tutvus vormus nu\u0308u\u0308d koos salvestatud albumiks."}, {"text_idx": "#000018", "text": "Albumi on va\u0308lja andnud BMC Ungari esindus, Budapest Music Center Records, ning selle esikaane kujunduses on kasutatud ungari graafilise disaineri La\u0301szlo\u0301 Husza\u0301ri kontseptuaalset kunsti - moodsa, halli tonaalsuse taustal on antiiksete nikerdustega pildiraame lo\u0303hkunud massiivsed kivid. Ometi tahaks uskuda, et klassikat pole lo\u0303hutud, vaid seda on taasko\u0303lastatud ja -ku\u0308lastatud respektiga, kuigi vastavalt oma ja ta\u0308napa\u0308evase vaataja-kuulaja la\u0308htepunktist vastukajastatud."}, {"text_idx": "#000019", "text": "Kristjan Randalu on plaadi saateks o\u0308elnud: \"Nu\u0308u\u0308dseks valminud plaat on terve rea kokkusattumuste tulemus. Mussorgski muusika idee oli mulle aastaid tagasi va\u0308lja ka\u0308inud fotograaf ja hea so\u0303ber Karlsruhest, Frank Hu\u0308gle. Teda omakorda inspireeris u\u0308hel talvisel o\u0303htul tehtud foto u\u0308hest skulptuurist tuisus. Mo\u0303ned aastad tagasi olin Moskvas ja olin meilitsi uudiskirja tulevatest kontsertidest teele pannud. Dave vastas koheselt \"Let's play!\" Kombineerisin need kaks mo\u0303tet ja \"Eesti Kontsert\" oli sellest va\u0308ga huvitatud. Kava ko\u0303laski esmakordselt La\u0308tis ja Eestis. Dave on suurepa\u0308rane muusik, ta\u0308ielikult hetkes ja ja intensiivselt igas noodis kohal. Ko\u0303la - ko\u0303ige esimesena paelub mind kaasmuusikute puhul nende oma ko\u0303la.\""}, {"text_idx": "#000021", "text": "Randalu va\u0308ljakutsete ees araks ei lo\u0308o\u0308, vaid to\u0303estab end taas maailmatasemel loova ja omana\u0308olise muusikuna."}, {"text_idx": "#000022", "text": "Kristjan Randalu teeb peaaegu maailmatuuri"}, {"text_idx": "#000025", "text": "Galerii ja video. Selgusid aasta muusikapreemiate laureaadid"}, {"text_idx": "#000029", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000032", "text": "Paavlis esineb USA post-punk ba\u0308nd Algiers"}, {"text_idx": "#000040", "text": "Hannes Kaljuja\u0308rv: kuigi \"Pa\u0308ikesepoisid\" on komo\u0308o\u0308dia, on ses ka nukraid toone"}, {"text_idx": "#000047", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}]